ভোট শুরু বিহারে, দেখুন সরাসরি

ওয়েবডেস্ক- আজ বিহারে (Bihar Assemble Vote) প্রথম দফার ভোটগ্রহণ পর্ব। সকাল ৭টা থেকে ভোট গ্রহণ শুরু হয়েছে। চলবে বিকেল সন্ধ্যা ৬ টা পর্যন্ত।

১৮-টি জেলার ১২১-টি বিধানসভা আসনে ভোটগ্রহণ প্রক্রিয়া শুরু। তিন কোটি ৭৫ লক্ষের অধিক ভোটার ১ হাজার ৩১৪ জন প্রার্থীর রাজনৈতিক ভাগ্য নির্ধারণ করবেন। এই দফায় পাটনা, দ্বারভাঙা, মাধেপুর, সহর্ষ, মুজাফ্ফপুর, গোপালগঞ্চ, সি ওয়ান, সারান, বৈশালী, সমস্তিপুর, বেগুসরাই, লক্ষ্মীসরাই, মুঙ্গের, শেখপুরা, নালন্দা, বক্সার এবং ভোজপুর জেলায় হবে ভোটগ্রহণ।

মোট বিধানসভা আসন ২৪৩। মূল প্রতিদ্বন্দ্বিতায় সকলের নজর রয়েছে দুটি প্রধান জোটের। এক ক্ষমতাসীন জাতীয় গণতান্ত্রিক জোট (এনডিএ) ও বিরোধী মহাগঠবন্ধন। এছাড়া আছে প্রশান্ত কিশোরের নেতৃত্বাধীন জন সুরজ পার্টি, লোক জনশক্তি পার্টি (এলজেপি), হিন্দুস্তানি আওয়াম মোর্চা (এইচএএম), জাতীয় লোক মোর্চা (আরএলএম), বিকাশশীল ইনসান পার্টি (ভিআইপি) ও বাম দল সিপিআই, সিপিআই-এমএল এবং সিপিআই(এম)।

প্রথম ধাপে হেভিওয়েট প্রার্থীরা হলেন আরজেডি নেতা তেজস্বী যাদব, তার ভাই তেজপ্রতাপ যাদব (জনশক্তি জনতা দল), উপ-মুখ্যমন্ত্রী এবং বিজেপির সম্রাট চৌধুরী এবং দলের সাংস্কৃতিক প্রার্থী মৈথিলী ঠাকুর।

আরও পড়ুন- হরিয়ানার ভোটার তালিকায় ব্রাজিলের মডেল, কীভাবে ভোট চুরি?

বিহারে প্রথম দফার (Bihar First Phase Vote) ভোটগ্রহণ (Voting) শুরু হওয়ার পরেই সমস্ত ভোটারদের ভোট দেওয়ার আহ্বান প্রধানমন্ত্রী নরেন্দ্র মোদির (Pm Narendra Modi)। সমাজ মাধ্যমে হিন্দিতে পোস্ট করে বার্তা মোদির। প্রধানমন্ত্রী লেখেন, গণতন্ত্রের উৎবে আজ বিহারে প্রথম পর্যায়ে নির্বাচন। এই পর্বে সকল ভোটারদের কাছে আমার আবেদন, পূর্ণ উদ্যমে ভোট দিন। প্রথম ভোটারদের অভিনন্দন জালালেন প্রধানমন্ত্রী। সেইসঙ্গে তিনি বলেন, আগে ভোট, পরে আহার-বিশ্রাম।

সকাল থেকেই বুথে বুথে লম্বা লাইন। ভোট দিলেন রাবড়ি দেবী। দুই ছেলের জন্য শুভেচ্ছা জানালেন তিনি। তিনি বলেন, তেজ প্রতাপ একা লড়ছে। আমি মা, তাই দুজকেই শুভেচ্ছা আমার।

এ দিন সকালেই তেজস্বী ভোট দেন। জনগণের কাছে তিনি আর্জি জানিয়ে বলেন, “পরিবর্তন আনুন, নয়া বিহার বানান, নতুন সরকার গঠন করুন।

দেখুন আরও খবর-